सोशल मीडिया पर व्यक्तिगत रूप से प्रत्युत्तरों के उदाहरण
यदि आप अक्सर सोशल मीडिया का इस्तेमाल करते हैं, तब शायद आपको परिचितों, पुराने मित्रों और उन लोगों तक से शुभकामनाएँ मिल सकती हैं जिनकी आपको याद भी न हो। शायद आपके मित्र भी बेचैनी से व्यक्तिगत उत्तर पाने की प्रतीक्षा में नहीं होंगे। अपनी वाल (wall) पर एक संदेश का दिया जाना जिससे प्रत्येक को धन्यवाद दिया गया हो, एक आम चलन है, और शायद ही किसी को इसका बुरा लगेगा। प्रत्युत्तरों के ये कुछ उदाहरण हैं:  जन्मदिन की शुभकामनाओं के लिए आप सभी को धन्यवाद! मुझे बहुत मज़ा आ रहा है!  एक आदमी। एक जन्मदिन। इतनी ढेर सारे जन्मदिन संदेश।😊 यह मेरा जन्मदिन है इस लिए मैं बोल्ड लिख सकता हूँ। सभी लोगों को शुभ विचारों के लिए धन्यवाद। और सुझावों के लिए उदाहरण सेक्शन देखिये। यदि आप लोगों को और दर्शनीय तरीके से धन्यवाद देना चाहते हैं, तब एक पार्टी कैप लगा कर, जन्मदिन के केक के साथ या किसी अन्य जन्मदिन के प्रतीक के साथ अपने मुस्कुराते चेहरे की तस्वीर लीजिये। इसे, सभी को जन्मदिन की शुभकामनाओं के लिए धन्यवाद के कमेन्ट के साथ पोस्ट करिए। इससे यह लगेगा कि आपने अपने धन्यवाद को विशेष बनाने के  लिए प्रयास किया है, हालांकि इसे करना है बहुत सरल। यदि कोई लंबी, हृदय से दी गई जन्मदिन की शुभकामनाएँ पोस्ट की गई हों, तब पर्सनली रेस्पॉन्स दीजिये। रेस्पॉन्स कम से कम तीन पंक्तियों का होना चाहिए। आप सीधे कमेन्ट का जवाब दे सकते हैं या निजी संदेश द्वारा। दूसरे व्यक्ति की वाल पर अलग से नई पोस्ट से जवाब देने की ज़रूरत नहीं है।  वृद्ध रिशतेदारों, “कम तकनीकी जानकारियों वाले” व्यक्तियों, और उन लोगों को जो सोशल मीडिया उतना इस्तेमाल नहीं करते, व्यक्तिगत प्रत्युत्तर की अपेक्षा होने की संभावना अधिक होती है। आप इस अवसर का उपयोग उन मित्रों से पुनः संबंध बनाने में भी कर सकते हैं जिनसे बहुत समय से नहीं मिले हों, चाहे उन्होंने आपके जन्मदिन पर एक छोटा संदेश ही क्यों न पोस्ट किया हो। जैसा कि ऊपर कहा गया है, प्रत्येक व्यक्ति को व्यक्तिगत रूप से जवाब देने की ज़रूरत नहीं है। हालांकि, अगर आप अतिरिक्त समय देना चाहते हैं, आप प्रत्येक फेसबुक पोस्ट को “लाइक” कर सकते हैं, या किसी सोशल मीडिया कमेन्ट का “मेरा विचार करने के लिए धन्यवाद!” या “धन्यवाद, आभारी हूँ!” लिख कर जवाब दे सकते हैं। जब भी संभव हो, तो उस व्यक्ति को, जो आपको जन्मदिन पर उपहार दे या शुभकामनाएँ देने में अतिरिक्त प्रयास करे, व्यक्तिगत रूप से धन्यवाद दें। धन्यवाद देते समय प्रत्येक मित्र या मित्रों के समूह पर पूरा ध्यान  दीजिये, मुस्कुराइए और उनसे नज़रें मिलाइए। ऐसा करने के लिए ये कुछ सुझाव हैं:  आपका कार्ड मेरे लिए बहुत महत्वपूर्ण था। उससे मुझे सचमुच ख़ुशी मिली। यह जन्मदिन का उपहार बिलकुल सटीक था! आप मुझे बहुत अच्छी तरह जानते हैं। और सुझावों के लिए नीचे वाला सेक्शन देखिये। आपसे बड़ी उम्र के संबंधी और मित्र आपसे पोस्ट में एक धन्यवाद कार्ड प्राप्त करना पसंद करेंगे। हाथ से लिखा संदेश शामिल करना कभी न भूलिए। संक्षिप्त धन्यवाद संदेश भेजना ठीक है, मगर जो आप पर अतिरिक्त कृपालु रहे हों उनके लिए हार्दिक संदेश भेजने की संस्तुति की जाती है। क्या लिखना चाहिए, इस पर अगर आपको सुझावों की आवश्यकता हो, तब उदाहरण सेक्शन को देखिये। अपने जन्मदिन समारोह, और जीवन में योगदान के लिए अपनी मित्र को ख़ास महसूस कराइये। उसने जो विशिष्ट उपहार दिया हो या कार्ड जो उसने भेजा हो उसका ज़िक्र करिए। उसे बताइये कि उस उपहार का आप कैसे इस्तेमाल करेंगे, या यह कि “आप उसका लंबे समय तक आनंद उठाएंगे।“ कभी भी मित्र के भेजे उपहार की आलोचना मत करिए, कुछ भी शर्मिंदा करने वाली बात मत कहिए, या ऐसा कुछ मत करिए जिससे उसे परेशानी हो। अगर आपको उपहार नापसंद हो, तब भी उसमें ऐसा कुछ खोजने का प्रयास करिए जिसमें आपको मज़ा आए, या उसे इस बात के लिए धन्यवाद दीजिये कि उसने इतना विचारशील उपहार चुनने (या बनाने) के लिए समय निकाला। शुभचिंतकों को पता चलने दीजिये कि वे कितने शानदार हैं, और आप उनकी कितनी सराहना करते हैं। आप अपने मित्रों से मैच करती हुई विशेष प्रशंसोक्ति भी दे सकते हैं, या इनमें से कोई उदाहरण इस्तेमाल कर सकते हैं:  धन्यवाद, यह तो बहुत दयालुता पूर्ण बात कही!  धन्यवाद, आप मेरे जीवन के एक चमकीले और शानदार भाग रहे हैं। मैं कितना भाग्यशाली हूँ कि आप जैसे मित्रों का साथ मिला है। अपनी पीठ थपथपाइए कि आप पिछले साल में इतने शानदार मित्र रहे हैं। अपने मित्रों को पता चलने दीजिये कि अपने जीवन पर उनके सकारात्मक प्रभाव के लिए आप कितने आभारी हैं। ये कुछ उदाहरण हैं:   आपके संदेश ने मुझे ऐसी मुस्कान दी जो पूरे दिन टिकी रही। आपसे संदेश पाना बहुत ही शानदार था। आपने मेरे जन्मदिन को कितना विशेष बना दिया। अगर आप सोशल मीडिया पर कोई सार्वजनिक संदेश पोस्ट कर रहे हों, तब कभी-कभी आप चाहेंगे कि आप सबसे अलग दिखें। निम्न में से कोई सुझाव इस्तेमाल करके देखें:  कुछ ऐसा मज़ेदार कहिए, जैसे "बहुत अच्छा लग रहा कि इतने सारे दोस्त जन्मदिन की शुभकामनाएँ दे रहे हैं। आप सब मेरे जन्मदिन के केक का 1/207 वाँ हिस्सा ले सकते हैं।"  विभिन्न भाषाओं में “धन्यवाद” कहिए। सलामत! , फ़ूले टुंक!, या अपनी मनपसंद भाषा ऑनलाइन चुन लीजिये। किसी वीडियो से लिंक कर दीजिये। ऑनलाइन बहुत से “धन्यवाद” वीडियो उपलब्ध हैं, या आप अपनी मनपसंद मूवी, बैंड, या उत्तेजित प्यारे पशु का क्लिप भी खोज सकते हैं। कभी कभी, पूरे वर्ष की आत्मीयता और समर्थन के लिए गंभीर, गहन आभार व्यक्त करना अच्छा लगता है। और अधिक प्रभाव के लिए निम्न उदाहरणों को अपने जीवन की विशिष्ट घटनाओं में शामिल करके अपने लिए ठीक कर लें:  मैं हर दिन स्वयं को धन्य मानता हूँ, मगर विशेषकर उस दिन को, जब मेरे मित्र मुझे समर्थन और मुस्कान देते हैं। आप सभी को मुझे यह याद दिलाने के लिए धन्यवाद कि इस जन्मदिन पर मेरे लिए क्या महत्वपूर्ण है। यह एक कठिन वर्ष रहा है, मगर मेरे परिवार और मित्रों के समर्थन ने उसे भिन्न बना दिया है। आप सभी को, जिन्होंने मुझे अपने पैरों पर खड़े होने में और अगले साल का सामना तेवर की जगह मुस्कान से करने में मेरी मदद की, बहुत धन्यवाद।
एक धन्यवाद संदेश पोस्ट करिए: उसके स्थान पर कोई पिक्चर पोस्ट करिए (वैकल्पिक): उन मैसेजेस को रेस्पॉन्ड करना जिन्होंने कुछ विशेष कहा हो: अन्य पोस्ट्स का जवाब संक्षेप में दीजिये (वैकल्पिक): किसी को व्यक्तिगत रूप से धन्यवाद दें: कार्ड या पत्र भेजिये: विशिष्ट रहिए: वही कहिए जो आपका दोस्त सुनना चाहता है: प्रशंसोक्तियाँ बाँटिए: सभी को बताइये कि उनकी शुभकामनाओं का आपके लिए कितना महत्व है: कुछ विशिष्ट पोस्ट करिए: गंभीर, अर्थपूर्ण धन्यवाद दीजिये:
https://www.wikihow.com/Respond-when-Someone-Wishes-You-Happy-Birthday https://www.wikihow.com/Respond-when-Someone-Wishes-You-Happy-Birthday https://www.wikihow.com/Respond-when-Someone-Wishes-You-Happy-Birthday
On Social Media In Person Example Responses